תקנות למניעת מפגעים (מניעת זיהום אוויר ורעש ממחצבה)

{{ח:התחלה}}
{{ח:כותרת|תקנות למניעת מפגעים (מניעת זיהום אוויר ורעש ממחצבה), התשנ״ח–1998}}

{{ח:פתיח-התחלה}}
{{ח:תיבה|ק״ת תשנ״ח, 1159|תקנות למניעת מפגעים (מניעת זיהום אוויר ורעש ממחצבה)|https://olaw.org.il/takanot/takanot-5919.pdf}}; {{ח:תיבה|תשס״ט, 832|תיקון|https://olaw.org.il/takanot/takanot-6771.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק למניעת מפגעים#סעיף 5|סעיפים 5}}, {{ח:חיצוני|חוק למניעת מפגעים#סעיף 7|7}} {{ח:חיצוני|חוק למניעת מפגעים#סעיף 18|ו־18}} {{ח:חיצוני|חוק למניעת מפגעים|לחוק למניעת מפגעים, התשכ״א–1961}} (להלן – החוק), ובאישור ועדת הפנים ואיכות הסביבה של הכנסת לפי {{ח:חיצוני|חוק העונשין#סעיף 2|סעיף 48(א) לחוק־יסוד: הממשלה}}, {{ח:חיצוני|חוק העונשין#סעיף 2|וסעיף 2(ב) לחוק העונשין, התשל״ז–1977}}, אני מתקין תקנות אלה:

{{ח:מפריד}}
{{ח:הערה|לפי {{ח:חיצוני|חוק אוויר נקי#סעיף 96|סעיף 96(8) לחוק אוויר נקי, התשס״ח–2008}}, יראו את תקנות למניעת מפגעים (מניעת זיהום אוויר ורעש ממחצבה), התשנ״ח–1998 כאילו הותקנו לפי {{ח:חיצוני|חוק אוויר נקי#סעיף 13|סעיף 13 לחוק האמור}}.}}
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אבק“ – חומר המורכב מחלקיקים זעירים, הנישא או העשוי להינשא באוויר או בגז, לרבות בצורת עשן, פיח או תרסיס;
{{ח:ת|סוג=הגדרה}} ”אבק מרחף“ – אבק שקוטר חלקיקיו קטן מ־30 מיקרון;
{{ח:ת|סוג=הגדרה}} ”אבק שוקע“ – אבק שאינו אבק מרחף;
{{ח:ת|סוג=הגדרה}} ”אוויר יבש“ – אוויר נטול אדי מים;
{{ח:ת|סוג=הגדרה}} ”אוורור מאולץ“ – מיתקן להוצאה מכנית של אוויר ממבנה באמצעות נשם;
{{ח:ת|סוג=הגדרה}} ”אזור מגורים“ – אזור שנקבע בתכנית לפי {{ח:חיצוני|חוק התכנון והבניה|חוק התכנון והבניה, התשכ״ה–1965}} (להלן – חוק התכנון והבניה), כאזור מגורים או כאזור המיועד למגורים וכן אזור המשמש אזור מגורים למעשה;
{{ח:ת|סוג=הגדרה}} ”אזור רגיש“ – אזור המשמש או המיועד לשמש אזור למגורים, למבני ציבור, לתיירות או לנופש, לרבות 1000 מטרים מקו בנין כהגדרתו {{ח:חיצוני|תקנות התכנון והבניה (בקשה להיתר, תנאיו ואגרות)|בתקנות התכנון והבניה (בקשה להיתר, תנאיו ואגרות), התש״ל–1970}}, שבקצה אזור כאמור;
{{ח:ת|סוג=הגדרה}} ”בדיקת רקע“ – ניטור באזור המייצג את מצב האוויר בו ללא השפעת המחצבה שבאזור;
{{ח:ת|סוג=הגדרה}} ”דגימה“ – נטילת דוגמה של גז הנפלט מארובה, בדיקתה ורישום הרכבה באופן מבודד;
{{ח:ת|סוג=הגדרה}} ”המנהל“ – מי שהשר לאיכות הסביבה הסמיכו לענין תקנות אלה, כולן או מקצתן;
{{ח:ת|סוג=הגדרה}} ”חומר מינרלי“ – חומר שמקורו בחציבה, לרבות אבנים, חצץ, וסוגי חול מחצבה, וכל חומר המיוצר במחצבה ומשווק ממנה;
{{ח:ת|סוג=הגדרה}} ”חומר מינרלי דק“ – חומר מינרלי למעט אבנים וחצץ;
{{ח:ת|סוג=הגדרה}} ”מחצבה“ – כהגדרתה {{ח:חיצוני|פקודת הבטיחות בעבודה|בפקודת הבטיחות בעבודה [נוסח חדש], התש״ל–1970}};
{{ח:ת|סוג=הגדרה}} ”מיתקן מחצבה“ או ”מיתקן“ – מיתקן במחצבה המשמש בתהליך ייצור, לרבות מיתקן לייצור אספלט, מיתקן לייצור בטון, מיתקן גריסה לשבירה ולריסוק של אבנים ליצירת חצץ וחומר מינרלי בגדלים שונים, מיתקן העמסה של חומר מינרלי על כלי רכב וקרונות, מיתקן ניפוי למיון חומר מינרלי ומיתקן לשינועו ופריקתו, ולרבות מיתקן גריסה נייד לחומר מינרלי שאינו נמצא במחצבה;
{{ח:ת|סוג=הגדרה}} ”מיתקן חדש“ – מיתקן שלא היה קיים ביום פרסומן של תקנות אלה;
{{ח:ת|סוג=הגדרה}} ”מיתקן קיים“ – מיתקן שהיה קיים ביום פרסומן של תקנות אלה;
{{ח:ת|סוג=הגדרה}} ”מפעיל מחצבה“ – הבעל, המחזיק, או מי שמפקח על תפעול מחצבה או מיתקן מחצבה;
{{ח:ת|סוג=הגדרה}} ”מפעיל משאית“ – הבעל, המחזיק או הנהג של משאית;
{{ח:ת|סוג=הגדרה}} ”ציוד התזה וערפול“ – ציוד להתזת מים ויצירת ערפל לשם שיקוע אבק במחצבה, הכולל מערכת לאספקת מים בלחץ גבוה ופיות להתזת המים;
{{ח:ת|סוג=הגדרה}} ”ציוד ליניקה ולאיסוף“ – ציוד ליניקה ולאיסוף של אבק הנפלט ממקורות פליטת אבק לא מוקדיים;
{{ח:ת|סוג=הגדרה}} ”ציוד סינון“ – מסנן, משקע, סולקן או התקן אחר המשמש או המיועד לשמש לקליטה ולסינון של אבק הנפלט מארובה או מפתח אוורור מאולץ במיתקן מחצבה;
{{ח:ת|סוג=הגדרה}} ”תנאים תקניים“ – טמפרטורה של 20 מעלות צלסיוס ולחץ של 101.3 קילו פסקל;
{{ח:ת|סוג=הגדרה}} ”תקני ביצוע“ – תקני הביצוע למקורות נייחים של הרשות לשמירת איכות הסביבה בארה״ב של אמריקה United States Environment Protection Agency‏ (USEPA) המופקדים לעיון הציבור באגף איכות אוויר של המשרד לאיכות הסביבה ובלשכות המחוזיות של המשרד, בשעות העבודה המקובלות במשרד.

{{ח:סעיף|2|זיהום אוויר בלתי סביר ממחצבה}}
{{ח:ת}} זיהום בלתי סביר של האוויר ממחצבה הוא כל אחד מאלה:
{{ח:תת|(1)}} פליטת אבק מארובות ומפתחי אוורור מאולץ במחצבה באזור רגיש או ממיתקן חדש בכמות העולה על 50 מיליגרם למטר מעוקב אוויר יבש בתנאים תקניים;
{{ח:תת|(2)}} פליטת אבק מארובות ומפתחי אוורור מאולץ במחצבה ממיתקן קיים באזור לא רגיש בכמות העולה על 100 מיליגרם למטר מעוקב אוויר יבש בתנאים תקניים;
{{ח:תת|(3)}} אבק שוקע, שמקורו במחצבה בכמות העולה, בגבול המחצבה, על 20 טון לקילומטר רבוע לחודש;
{{ח:תת|(4)}} אבק מרחף, שמקורו במחצבה, בכמות העולה, בגבול המחצבה, על 0.3 מיליגרם למטר מעוקב במדידה הנמשכת שלוש שעות רצופות, או 0.2 מיליגרם למטר מעוקב במדידה הנמשכת 24 שעות רצופות.

{{ח:סעיף|3|נקיטת אמצעים}}
{{ח:תת|(א)}} מפעיל מחצבה יפעילה ויתחזקה באופן שימנע זיהום אוויר בלתי סביר וינקוט אמצעים כאמור בתקנות אלה למניעת זיהום אוויר בלתי סביר.
{{ח:תת|(ב)}} אירעה תקלה בציוד למניעת אבק או לשיקועו או שתקלה אחרת במיתקן מחצבה גורמת לזיהום אוויר, ינקוט מפעיל מחצבה את כל האמצעים העומדים לרשותו כדי לתקן את התקלה במהירות האפשרית, ועד להשלמת התיקון הנדרש – יצמצם ככל האפשר את פליטת האבק לאוויר.
{{ח:תת|(ג)}} פרק זמן של תקלה במיתקן מחצבה לא יראו כהפרת תקנה זו, ובלבד שהסך הכולל של התקלות במיתקן, אינו עולה על שני אחוזים מזמן תפעולו במשך 12 חודשים רצופים, ומשכו של אירוע בודד של תקלה לא יעלה על 15 שעות רצופות, ובלבד שהתקלה קשה ומהותית.

{{ח:סעיף|4|נקיטת אמצעים באזור רגיש}}
{{ח:ת}} על אף האמור {{ח:פנימי|סעיף 3|בתקנה 3}}, יפסיק מפעיל מחצבה לאלתר פעולת מיתקן באזור רגיש שמערכת מניעת אבק או שיקוע אבק, שהותקנה בו, אינה תקינה ושנגרם ממנו זיהום אוויר חזק או בלתי סביר, ויפעילו מחדש רק לאחר שהבטיח את נקיטת האמצעים למניעת גרימת זיהום אוויר בלתי סביר.

{{ח:סעיף|5|דרכים פנימיות}}
{{ח:ת}} מפעיל מחצבה ינקוט אמצעים למניעה ולצמצום של זיהום אוויר בלתי סביר הנגרם על ידי תנועת כלי רכב בדרכים פנימיות במחצבה, לרבות אמצעים אלה:
{{ח:תת|(1)}} סלילת קטעי דרך שניתן לסללם וניקוי דרכים סלולות במחצבה למניעת הצטברות אבק ופיזורו;
{{ח:תת|(2)}} הרטבת הדרכים הפנימיות במחצבה שאינן סלולות, באופן ובתכיפות שימנעו פיזור אבק;
{{ח:תת|(3)}} הרטבת הדרכים שבין מיתקני המחצבה ובינם לבין שטחי החציבה בחומר הגורם לייצוב הקרקע אחת לשנה לפחות, בסוף עונת הגשמים;
{{ח:תת|(4)}} איסור נסיעה בתחום המחצבה במהירות שעלולה לגרום להתרוממות אבק ולפיזורו, והצבת שילוט במחצבה לענין זה.

{{ח:סעיף|6|מיתקני מחצבה}}
{{ח:תת|(א)}} מפעיל מחצבה ינקוט אמצעים אלה:
{{ח:תתת|(1)}} יתקין ויפעיל ציוד התזה וערפול המחובר למערכת בקרה ממוחשבת, ליד או על כל מיתקן מחצבה או ערמה של חומר מינרלי שהוא מקור פליטה לא־מוקדי של אבק;
{{ח:תתת|(2)}} יוודא ששפיכת חומר מינרלי לצורכי העמסה, שינוע או אחסון תיעשה בצמוד לערמת החומר הנשפך, באופן שימנע פיזור אבק; במסועים שגובהם אינו ניתן לכוונון יותקנו שרוולים.
{{ח:תת|(ב)}} מפעיל מחצבה באזור רגיש ינקוט, נוסף על האמצעים המפורטים בתקנת משנה (א), גם אמצעים אלה:
{{ח:תתת|(1)}} ינקוט את כל האמצעים למניעת פיזור אבק מערמות של חול מחצבה בין בדרך של שיקוע או קירוי של הערמות באופן שיהיו מוגנות מרוח ובין בדרך של יצירת שכבה אוטמת על הערמה באמצעות הרטבתה;
{{ח:תתת|(2)}} ידאג שמיתקני השינוע של חומר מינרלי דק יהיו מקורים ומוגנים מרוח מכל צדדיהם או שיותקן ויופעל בהם ציוד התזה וערפול;
{{ח:תתת|(3)}} במיתקני הניפוי של חומר מינרלי דק תותקן ותופעל נפה סגורה ואטומה, המצוידת בציוד ליניקה ואיסוף או בציוד התזה וערפול;
{{ח:תתת|(4)}} מיתקני הגריסה של חומר מינרלי דק ימוקמו במבנה סגור מכל צדדיו, המצויד בציוד ליניקה ולאיסוף או בציוד התזה וערפול;
{{ח:תתת|(5)}} מכונות קידוח המופעלות במחצבה יצוידו בציוד ליניקה ולאיסוף או בציוד התזה וערפול;
{{ח:תתת|(6)}} העמסה של חול תיעשה במקום ובאופן המונע פיזור אבק בהתאם לאמור בפסקה (1);
{{ח:תתת|(7)}} האבק שייאסף בציוד היניקה והאיסוף ובציוד הסינון יסולק ויפונה לאתר לסילוק פסולת בנין, המורשה על פי כל דין, או שייעשה בו שימוש נוסף בתחום המחצבה.

{{ח:סעיף|7|תכנית להדממת המחצבה}}
{{ח:ת}} מפעיל מחצבה באזור רגיש יכין ויגיש למנהל תכנית להדממת המחצבה בעת קיום תנאים מטאורולוגיים קשים הגורמים להסעת אבק מחצבה לאזורי מגורים הסמוכים למחצבה, ויפעל לפי התכנית בעת הצורך.

{{ח:סעיף|8|רעש בלתי סביר וזעזועי קרקע|תיקון: תשס״ט}}
{{ח:תת|(א)}} מפעיל מחצבה ינקוט צעדים למניעת רעש בלתי סביר כתוצאה מעבודת המחצבה, לרבות צעדים תפעוליים וטכנולוגיים הנדרשים כדי שהמחצבה ומיתקניה לא יגרמו לרעש בלתי סביר כמשמעותו {{ח:חיצוני|תקנות למניעת מפגעים (רעש בלתי סביר)|בתקנות למניעת מפגעים (רעש בלתי סביר), התש״ן–1990}}.
{{ח:תת|(ב)}} מפעיל מחצבה ינקוט צעדים למניעת זעזועי קרקע כתוצאה מפיצוץ בה הגורמים למטרדים ובכלל זה הצעדים התפעוליים והטכנולוגיים הדרושים כדי שיישמרו אחד או יותר מהערכים המפורטים בכל אחת מהפסקאות האלה:
{{ח:תתת|(1)}} המהירות המרבית של תנועת חלקיקי הקרקע במדידה הנערכת בסמוך למבנה מגורים או למבנה ציבור הקרוב ביותר למקום הפיצוץ לא תעלה על הערכים האלה:
{{ח:תתתת|(א)}} 32 מ״מ לשניה – כשמרחק המדידה ממקום הפיצוץ הוא עד 90 מטרים;
{{ח:תתתת|(ב)}} 25 מ״מ לשניה – כשמרחק המדידה ממקום הפיצוץ הוא בין 90 ל־1,500 מטרים;
{{ח:תתתת|(ג)}} 19 מ״מ לשניה – כשמרחק המדידה ממקום הפיצוץ עולה על 1,500 מטרים.
{{ח:תתת|(2)}} פיצוץ במחצבה ייעשה כך שמכפלת החזקה בריבוע של המרחק במטרים של מקום הפיצוץ מנקודת המדידה בקבוע K תהיה שווה לכמות חומר הנפץ בקילוגרם לכל השהיה או גדולה ממנו; K יחושב כך שב־95% מהמקרים יעמדו ערכי תנועות חלקיקי הקרקע באחד או יותר מהערכים שפורטו בפסקה (1) או:
{{ח:תתתת|(א)}} כשמרחק המדידה ממקום הפיצוץ הוא עד 90 מטרים K = 0.002;
{{ח:תתתת|(ב)}} כשמרחק המדידה ממקום הפיצוץ הוא בין 90 ל־1,500 מטרים K = 0.0016;
{{ח:תתתת|(ג)}} כשמרחק המדידה ממקום הפיצוץ גדול מ־1,500 מטרים K = 0.0012;
{{ח:תתת|(3)}} המהירות המרבית של תנועת חלקיקי הקרקע במדידה הנערכת בסמוך למבנה מגורים או מבנה ציבור הקרוב ביותר למקום הפיצוץ לא תעלה על הערכים האלה:
{{ח:תתתת|(א)}} 19 מילימטר לשניה – בתדירות תנודות של 4HZ‏-11HZ;
{{ח:תתתת|(ב)}} בין 19 מילימטר לשניה ל־51 מילימטר לשניה – בתדירות תנודות של 11HZ‏-30HZ;
{{ח:תתתת|(ג)}} 51 מילימטר לשניה – בתדירות תנודות שמעל 30HZ.

{{ח:סעיף|9|שינוע חומר מחצבה}}
{{ח:תת|(א)}} מפעיל משאית לא ישנע מחוץ לגבולות מחצבה משאית העמוסה בחומר מינרלי אלא אם כן המשאית מכוסה באופן המונע פיזור אבק.
{{ח:תת|(ב)}} מפעיל מחצבה יתקין ויפעיל במחצבה מיתקן להרטבת החומר המובל במשאיות המובילות חומר מינרלי.
{{ח:תת|(ג)}} מפעיל משאית היוצאת אל מחוץ לתחום מחצבה כשהיא ריקה יבצע, לפני יציאתו מהמחצבה, שטיפה של ארגז המטען.

{{ח:סעיף|10|תחזוקה והפעלה}}
{{ח:תת|(א)}} הציוד והמיתקנים המפורטים בתקנות אלה, לרבות מכשירי המדידה יוחזקו במצב תקין בכל עת לשם הבטחת פעולתם התקינה.
{{ח:תת|(ב)}} בכפוף לאמור {{ח:פנימי|סעיף 3|בתקנות 3}} {{ח:פנימי|סעיף 4|ו־4}}, יופעלו מיתקני מחצבה רק כאשר פעולת ציוד ההתזה והערפול, ציוד הסינון וציוד היניקה והאיסוף המותקנים בהם, תקינה.

{{ח:סעיף|11|דגימה}}
{{ח:תת|(א)}} מפעיל מחצבה יבצע, פעם בשנה, או לפי הוראות המנהל, דגימות לקביעת ריכוז האבק הנפלט מארובות ופתחים של אוורור מאולץ; הדגימות יבוצעו על ידי גורם מקצועי, בתנאי הפעלה אופייניים, וייעשו בשיטה 5 שבנספח א׳ של תקני הביצוע או בשיטה שוות ערך שהתיר המנהל.
{{ח:תת|(ב)}} מפעיל מחצבה יבטיח קיום ההכנות והסידורים הדרושים לשם ביצוע נאות של הדגימות.

{{ח:סעיף|12|מד רוח}}
{{ח:ת}} באזור רגיש, ובאזור שאינו רגיש – על פי הוראה מיוחדת של המנהל, יתקין מפעיל מחצבה מד רוח עם רישום רציף המחובר למערכת בקרה ממוחשבת לבדיקת מהירות הרוח וכיוונה.

{{ח:סעיף|13|ניטור}}
{{ח:תת|(א)}} מפעיל מחצבה באזור רגיש יכין וימסור לאישור המנהל תכנית לניטור אבק שוקע ואבק מרחף באזורים סמוכים למחצבה שבהם מתפזר אבק מהמחצבה, הכוללת:
{{ח:תתת|(1)}} תכנית להצבת דליים לניטור אבק שוקע;
{{ח:תתת|(2)}} תכנית להצבת מכשירים לניטור אבק מרחף שיופעלו אוטומטית כאשר כיוון הרוח הוא מהמחצבה אליהם;
{{ח:תתת|(3)}} תכנית להצבת מכשירים לניטור אבק מרחף, שיופעלו אחת לשבוע במשך 3 שעות רצופות, ומכשירים כאמור שיופעלו אחת לשבוע במשך 24 שעות רצופות, או בתדירות אחרת, בהסכמת המנהל.
{{ח:תת|(ב)}} קביעת מיקומם של מכשירי הניטור כאמור בתקנת משנה (א)(2) ו־(3) תיעשה תוך התחשבות במשטר הרוחות באזורים שבהם מתפזר אבק מהמחצבה, ובאזורים סמוכים המתאימים לבדיקות רקע, באופן שיבטיח כי הפעלת מכשירי הניטור תביא לתוצאות המשקפות את פיזור האבק שמקורו מהמחצבה.
{{ח:תת|(ג)}} מפעיל מחצבה יתקין את המכשירים לניטור אבק שוקע ואבק מרחף על פי התכנית האמורה בתקנת משנה (א); ההתקנה תבוצע על פי מיטב הידע המקצועי והמכשירים יהיו מכוילים ובעלי הספק המאפשר ניטור של חלקיקי אבק מרחף.

{{ח:סעיף|14|רישום}}
{{ח:תת|(א)}} מפעיל מחצבה ינהל רישום מלא ומסודר של –
{{ח:תתת|(1)}} מועדים שבהם התרחשו תקלות בציוד למניעת זיהום אוויר במיתקנים במחצבה;
{{ח:תתת|(2)}} תוצאות דגימות ריכוז אבק מארובות ומפתחי אוורור מאולץ לפי {{ח:פנימי|סעיף 11|תקנה 11(א)}};
{{ח:תתת|(3)}} תוצאות מדידת זעזועי קרקע לפי {{ח:פנימי|סעיף 8|תקנה 8(ב)}}.
{{ח:תת|(ב)}} נוסף על האמור בתקנת משנה (א) ינהל מפעיל מחצבה באזור רגיש גם רישום מלא ומסודר של –
{{ח:תתת|(1)}} מועדי הדממת מיתקן במחצבה באזור רגיש, בכל מקרה של תקלה בציוד למניעת אבק או לשיקועו;
{{ח:תתת|(2)}} תוצאות ניטור אבק שוקע;
{{ח:תתת|(3)}} תוצאות ניטור אבק מרחף;
{{ח:תתת|(4)}} נתוני מהירות הרוח וכיוונה;
{{ח:תתת|(5)}} מועדים שבהם הודממה המחצבה בשל רוחות שנשאו אבק מהמחצבה לכיוון אזורי מגורים.
{{ח:תת|(ג)}} הרישומים יישמרו במשרדי מפעיל המחצבה במשך שלוש שנים ויעמדו לעיון המנהל בשעות העבודה המקובלות; העתק מהם יימסר לו על פי דרישתו.

{{ח:סעיף|15|איש קשר}}
{{ח:ת}} מפעיל מחצבה ימנה אדם מטעמו שישמש איש קשר בינו לבין המנהל לענין קיום הוראות תקנות אלה.

{{ח:סעיף|16|פטור}}
{{ח:ת}} המנהל רשאי לפטור מפעיל מחצבה, לבקשתו, מערפול, מהתזה, ומהרטבה, אם מחצבתו אינה מחוברת לרשת אספקת מים, ולהורות על אמצעים חלופיים למניעת פיזור אבק ממיתקנים ודרכים במחצבה.

{{ח:סעיף|17|שמירת דינים}}
{{ח:ת}} הוראות תקנות אלה באות להוסיף על כל דין שענינו תכנון ובניית מחצבה, מניעת מפגעים ושמירה על איכות הסביבה, לרבות הוראות אישיות לפי {{ח:חיצוני|חוק למניעת מפגעים#סעיף 8|סעיף 8 לחוק}}, ולא לגרוע ממנו.

{{ח:סעיף|18|עונשין}}
{{ח:ת}} העובר על הוראה מהוראות תקנות אלה, דינו – קנס כאמור {{ח:חיצוני|חוק אוויר נקי#סעיף 63|בסעיף 11 לחוק}}.

{{ח:סעיף|19|תחילה}}
{{ח:תת|(א)}} תחילתן של תקנות אלה, לענין מיתקן חדש, 30 ימים מיום פרסומן.
{{ח:תת|(ב)}} תחילתן של תקנות אלה, לענין מיתקן קיים, שישה חודשים מיום פרסומן.
{{ח:תת|(ג)}} על אף האמור בתקנת משנה (ב), תחילת תוקפן של {{ח:פנימי|סעיף 6|תקנות 6(ב)}}, {{ח:פנימי|סעיף 7|7}} {{ח:פנימי|סעיף 13|ו־13}} לענין מיתקן קיים – שלוש שנים מיום פרסומן של תקנות אלה.

{{ח:חתימות|ג׳ באב התשנ״ח (26 ביולי 1998)}}
* '''רפאל איתן'''
השר לאיכות הסביבה
{{ח:סוגר}}
{{ח:סוף}}
[[קטגוריה:בוט חוקים]]